जब स्‍टार महिला क्रिकेटर पूनम राउत को भेज दिया गया लड़कों के ट्रेनिंग कैंप में...  
कहा- जब कोच ने मुझसे पूछा कि तुम लड़की हो, तो मैं बहुत रोई
विराट कोहली और अजिंक्य रहाणे के क्रिकेट ने काफी प्रभावित
फाइनल हारने से दुखी लेकिन मिल रहे सम्मान ने हौसला बढ़ाया
महिला क्रिकेट टीम जब से भारत लौटी है उनके सम्मान में लगातार समारोह आयोजित किए जा रहे हैं. खेल मंत्री, रेल मंत्री से लेकर प्रधानमंत्री नरेंद्र मोदी ने इन खिलाड़ियों की कामयाबी को सराहा है. यह टीम 2005 के 12 साल बाद दुबारा फाइनल खेल कर लौटी है. 12 साल पहले इस टीम को किसी ने ऐसा सम्मान नहीं दिया था. इसलिए इस बार खिलाड़ी बेहद खुश हैं और उन्हें उम्मीद है कि महिला क्रिकेट की हालत जरूर सुधरेगी. बीसीसीआई ने हर खिलाड़ी को 50-50 लाख रुपये जबकि रेलवे ने अपने दस खिलाड़ियों को डेढ़ करोड़ रुपये देने का ऐलान किया. बीसीसीआई सभी सपोर्ट स्टाफ को भी 25 लाख रुपये की इनामी रकम दे रहा है.